
ZEHAZTAPEN TEKNIKOEN PLEGUA, IPUIN BILDUMA BATEN EKOIZPENA KONTRATATZEKO. BILDUMA HORREN EDUKIA EMAKUMEZKOEN KIROL-ERREFERENTEAK SORTZEA IZANGO DA, GOI-MAILAKO EUSKAL EMAKUMEZKO KIROLARIEN UNIBERTSOAREN IRAGANA, ORAINA ETA ETORKIZUNA IKUSARAZIZ    

1-. KONTRATUAREN XEDEA 
Txosten honen xedea da kontratazio administratiboa sustatzea, kirolaren eta emakumearen euskal unibertsoan erreferenteak sortzeari lotutako ipuin bilduma eta gida didaktikoen ekoizpena lizitatzeko, barnean hartuta gidoigintza, itzulpengintza, ilustrazioa, maketazioa eta inprenta lanak, 6 eta 10 urte bitarteko umeei zuzendutako pieza horiek egiteko.

Kontratu honen xedeak barne hartzen ditu, soil-soilik, agiri honetan deskribatutako zerbitzuei lotutako ekitaldi eta jarduerak, kontratua formalizatu ondoren gertatzen direnak.

2-. LANEN DESKRIBAPENA

2.1. IPUIN BILDUMA BATEN EKOIZPENA 
Definizioa: Kontratu honen adjudikaziodun den pertsona fisikoak edo juridikoak hezkuntzan erabilgarriak diren ipuin eta gida didaktikoak ekoiztera behartuko du bere burua, orain arte goi-mailako kirol-lehiaketan nabarmendu diren euskal emakumeen historia kontatzeko, erreferenteak sortzeko eta kirol-arloan gizonen eta emakumeen arteko berdintasuna sustatzen duten gai interesgarriak zeharka jorratzeko.

Ezaugarriak eta epeak:
· Ipuin kopurua: 12 (HAMABI)
· Horrez gain, euskeraz eta gaztelaniaz ekoiztutako ipuin bakoitzarekin batera, enpresa adjudikaziodunak bi gida entregatu beharko ditu, bat euskeraz eta bestea gaztelaniaz, umeek ipuinetan planteatutako gaiak jorratu ditzaten. 

Edukiak formato digitalean eta paperean entregatuko dira. 

Inprimitutako formatoan aleak horrela entregatuko dira: 
· 500 ale ipuin bakoitzetik euskeraz 
· 500 ale ipuin bakoitzetik gaztelaniaz 
· 500 ale gida didaktiko bakoitzetik euskeraz 
· 500 ale gida didaktiko bakoitzetik gaztelaniaz 


· Prezioaren barruan lana behar bezala egiteko behar diren baliabide teknikoak eta giza baliabideak sartuko dira.

· Ipuin bakoitzean agertu beharreko xedea, protagonistak eta balioak/gaiak: 

· 1. KAPITULUA: Ibone Belausteguigoitia, euskal aitzindaria Jokoetan
Atal hau batez ere Ibone Belausteguigoitiaren historia kontatzeko erabiliko da. Bera izan zen lehen emakume euskalduna Joko batzuetan (Londres, 1948, igeriketa), baina, horri tiraka, Blanca Lacambra eta Teresa Zuñigaren kasuak ere aipa daitezke (Seul, 1988, atletismoa). Joko Paralinpikoetako lehen euskalduna Aranzazu Gonzalez Muñoz izan zen (Bartzelona 1992, igeriketa egokitua).

Londres 1948tik Seul 1988ra ez zen euskal emakumerik izan Jokoetan. Zer zailtasun izan ziren Euskadin eta, oro har, munduan hori gertatzeko? Kirolaren barruan funtsezkoak diren emakumeak aipatzeko aprobetxatuko da: Kathrine Switzer…

· 2. KAPITULUA: Maialen Chourraut, Jokoetako euskal erregina
Palmaresari dagokionez, piraguista honek ez du parekorik Euskal Herrian. Hiru domina olinpiar ditu, bere kirol ibilbidea bikaina da (eta oraindik ez du itxi) eta hori amatasunarekin eta familia bizitzarekin uztartzen jakin du.

· 3. KAPITULUA: Almudena Cid, irmotasunaren ikurra
Lau Olinpiar Jokotan parte hartu duen euskal kirolari bakanetakoa da, lau final olinpikotan aritu den gimnasta bakarra. Atlanta 96an belaunaldi bat markatu zuen taldeko kide izan zen, eta egungo gimnasten eredu izan da, hala nola, Teresa Gorospe edo Salma Solaun. Goi mailako kirola uztean, ordea, askotan hitz egin du perfekzionismo gehiegizkoaz eta emakumeen kasuan gertatzen den gehiegizko autopresioaz (Simone Bilesen kasuaz ere hitz egin daiteke). Gainera, goi-mailako kirola uzteak laneratzeko arazoak eragin ditzake

· 4. KAPITULUA: Maider Unda, indar erakusle
Maider Undak irudi gogorra eta indartsua islatzen du. Brontzea lortu zuen Londresko Jokoetan, borrokan. Lan handia egin zuen puntu horretara iristeko eta gizonekin lotzen den diziplina batean erreferente izateko. Orain, goi maila utzi ondoren, gizonekin ere erlazionatzen den lanbide batean lan egiten du. Maiderrek mugak eta estereotipoak hausten jarraitzen du. Hemen gizonezkoen patroi markatuak dituzten beste kirol batzuk aipa daitezke: futbol amerikarra, automobilismoa…

· 5. KAPITULUA: Ainhoa Murua, erresistentzia-gaitasuna
Ainhoa Murua lau Olinpiar Jokotan lehiatu zen, exijentzia maila altuko kirol batean, triatloian. Kirol mota hauetan, zer berezitasun ditu emakumeen errendimendu altuak? Zer eragin du hilekoak? Nola eragiten die hezurrei? Prestakuntzak (entrenamenduak, elikadura) desberdina izan behar du emakumeen kasuan? Emakume teknikarien eta medikuen iritzia jasotzeko baliatuko da.

· 6. KAPITULUA: Leire Olaberria, iraultzarako gogoa
Joane Somarribak bidea ireki zuen eta Leire Olaberriak 2008an Beijingen irabazitako brontzea beste urrats bat izan zen txirrindularitzan emakumezkoen profesionalizaziorako bidean. Emakumeek gizonak berdindu dituzte zenbait txirrindularitza-lasterketatan: Frantziako Tourra, Giroa, Donostiako Klasikoa – Maila asko igo da, eta horren erakusgarri dira Herbehereetako txirrindularien erakustaldiak eta gure txirrindulari berriek goi mailako taldeetan betetzen duten papera: Ane Santesteban, Lourdes Oyarbide…

· 7. KAPITULUA: Ainhoa Ibarra, elurretan belaunaldi berrien zain
Ainhoa da neguko lau Olinpiar Jokotan lehiatu den euskal emakume bakarra. 22 urte eman zituen Espainiako Federazioko talderik gorenean. Haren ondoren ez da beste euskal emakumerik izan Neguko Jokoetan. Kapitulu hau zenbakiei buruz hausnartzeko balia daiteke. Tokioko parte-hartzeari dagokionez, emakumeena % 48koa izan zen eta Parisen % 50ekoa. Noizko parekatuko dira neguko zifrak? Zein da arazoa ez gertatzeko? Paralinpiar Jokoetan ez da euskal emakumerik izan neguko kiroletan.

· 8. KAPITULUA: Sara Carracelas, dibertsitate funtzionaleko eredua
Sara Carracelas da lau Joko Paralinpikotan lehiatu den euskal emakume paralinpiko bakarra. 10 domina irabazi zituen (domina kopuruari dagokionez, Estatuko zerrendan 8. postuan dago). Richard Oriberen irudiaren parekoa izango litzateke emakumezkoetan, baina bere istorioa are ezezagunagoa da. Bera, Aranzazu Gonzalez eta Yolanda Martin dira Joko Paralinpikoetako euskal dominadun bakarrak. Berak irekitako bideari esker, beste hainbat kirolari lehiatzen dira orain, hala nola, Rakel Mateo, Nahia Zudaire, Tania Castillo…

· 9. KAPITULUA: Maider Telleria, urrea abiapuntu
Bartzelonako 92ko Jokoetan belar hockeyko taldeak urrezko domina irabazi zuen. Maider Telleria talde horretako kidea zen. Urre hura izan zen emakumezkoen talde batek lortu zuen lehena, Jokoetan, estatu mailan. ADO sistema sortu zen, hobekuntza teknikoak sartu ziren, dirua txertatu zen taldeetan, emakumeen kirola proiekzio-elementu gisa ikusten hasi zen. Lehen urratsak eman ziren, adibidez, emakumezkoen futbolaren egungo egoera ulertzeko. Maiderrek beste hiru Jokoetan parte hartu zuen.

· 10. KAPITULUA: Eli Pinedo, kantxetatik bulegoetara
Eskubaloiko taldeak Londres 2012an lortutako brontzeari tiraka, kapitulu honetan emakumeek jokalari izatetik beste esparru batzuetara egindako jauzia azaltzeko aprobetxa daiteke. Horren adibide dira Eli Pinedo kirol esataria, Tati Garmendia talde baten zuzendaritzan eta Espainiako federazioko kide gisa, Reyes Carrere entrenatzaile gisa… Kapitulu hau emakumeek kirol munduan egin dezaketen lanari buruz hitz egiteko erabil daiteke: medikuak, fisioterapeutak, presidenteak, kirol kazetariak...

· 11. KAPITULUA: Edurne Pasaban, birsortzeko gaitasuna
Edurne Pasaban 14 zortzimilakoak igo zituen lehen emakumea izan zen. Alpinismoan figura nabarmena izan da, zalantzarik gabe. Arrakasta izan ondoren, depresioa izan zuen eta bi aldiz saiatu zen bere buruaz beste egiten. Alde horretatik, nola prestatu behar dira mentalki goi-mailako emakume kirolariak? Emozioek ere garrantzi handia dute Josune Bereziarturentzat, eta gai hori aipatu du hainbat elkarrizketatan. Euskal eskalatzailea diziplinaren zailtasun handienean mugitu zen, 1997tik 2017ra. Ipuina ingurumenarekin eta ekofeminismoarekin ere lotu daiteke.

· 12. KAPITULUA: Herri kirolak, emakumeek ere badute zeresana
Historikoki gizonekin zerikusia izan duten kiroletan, pilotan, sokatiran, harri-jasotzaile eta aizkolarien munduan, banku finkoko estropadetan… emakumeak euren lekua aurkitzen ari dira. Ipuin honen asmoa Josefa Ignacia Albisu eta Maria Unzueta bezalako emakumeek pilotan eta saskian ekarri zutenaren errepasoa egitea litzateke, gaur egungo izarretara iritsi arte.


• Formatu digitaleko ipuinak eta gidak 2023ko irailaren 1erako entregatuko dira oso-osorik. Formatu fisikoko ipuinak eta gidak 2023ko irailaren 30erako entregatuko dira.

Zuzenketak:
Prezioan sartuko dira, guztira, lan bakoitzaren gaineko 3 zuzenketa. Zuzenketa bakartzat hartuko dira batera jakinarazten diren aldaketak.

Material fisikoaren aurkezpena:
Ipuinen formatu fisikoa honako hau izango da:

- Aldizkaria 15X15cm
- 24 orri + azal Formatu irekia: 30x15 Formatu itxia: 15x15
- Paperezko azala: Iztukatua distira 300 g.  azala inprimatzea, 2 koloretakoa glasofonatua matea aurpegi 1
- Paperaren barrualdea: Iztukatua, 150 gr. barruko inprimaketa, 2 aurpegitan
- Azaleztapena: A grapa

Gida didaktikoen formatu fisikoa kontratu honen esleipendun den pertsona fisikoak edo juridikoak erabakiko du, Basque Team Fundazioko komunikazio-arduradunarekin batera.

Portadak eta lerro grafikoa:
Ipuinen eta giden azalek bat etorri beharko dute kanpainak izango duen irudi eta grafismo generikoarekin. Hau Basque Team Fundazioak emango du.

Portada edota kontraportadetan jaso behar diren erakundeen logotipoak Fundazioak emango ditu. 



3-. JARRAIPENA 
Fundación Basque Team Fundazioak, bere komunikazio-arduradunaren bitartez, zuzenean gainbegiratuko eta jarraituko ditu kontratuaren xede diren lanak.

Horretarako, adjudikaziodunak edozein lan-prozesu edo -faseren azterketa erraztuko du, eta enpresarekin jarraipen-bileren egutegia finkatuko da.

Aipatutako komunikazio-arduradunak ezarriko ditu protagonistak eta landu beharreko gaiak. Genero-berdintasunean aditua den pertsona baten laguntza izango du, Eusko Jaurlaritzako Jarduera Fisikoaren eta Kirolaren Zuzendaritzak izendatua. Behin betiko bertsioak komunikazio-arduradunak onartu beharko ditu. 

4-. LANEN JABETZA
Kontratua gauzatzean egindako lan guztiak Fundación Basque Team Fundazioaren jabetzakoak izango dira, eta hark erreproduzitu, argitaratu eta zabaldu ahal izango ditu, osorik edo zati batean. Lanen egile den adjudikaziodunak ezin izango du horren aurka egin.

Enpresa adjudikaziodunak ezin izango du kontratua gauzatzean sortutako materiala erabili edo zabaldu, ez osorik, ez zati batean, ez zuzenean, ez laburbilduta, Fundación Basque Team Fundazioaren berariazko baimenik gabe.

Horiek horrela, ikus-entzunezko produkzioei dagokien copyright-a ©Fundación Basque Team Fundazioa izango da, ustiapenari dagokionez, baina egiletza ekoizlearena izango da. Lizitatzaileak eskainitako prezioak barne hartuko du ikus-entzunezko ekoizpenen gaineko ustiapen-eskubide guztiak Fundazioaren alde lagatzea, inolako lurralde- edo denbora-mugarik gabe.

5-. ADJUDIKAZIODUNAREN BETEBEHARRAK 
Adjudikaziodunak kontratua bete beharko du, pleguan adierazitako betebeharrei hertsiki lotuta, eta, gainera, honako hauek bete beharko ditu:
a- Adjudikaziodunak zerbitzua garatzeko beharrezkoak diren lizentziak eta arauzko baimenak eduki beharko ditu, eta jarduera horri buruz indarrean dauden erregelamenduak eta gainerako lege-xedapenak bete beharko ditu.

b- Adjudikaziodunak zehaztutako baliabide teknikoak, materialak eta giza baliabideak jarriko ditu eskura, eta proposamen teknikoan zehaztuko ditu. Kudeaketak egiteko komunikazio-arduradunarekin solaskide izango den koordinatzaile bat izendatuko du.

6-. KONTRATUAREN PREZIOA 
6.1.- Kontratuaren prezioa ezin izango da 90.000,00 €-tik gorakoa izan, gehi 18.900,00 € BEZaren kontzeptuan (% 21); 108.900,00 € guztira.

6.2.- Pleguaren xede den jarduera kontratatzen den prezioan gastu guztiak sartuko dira (etekin industriala eta mota guztietako zergak), eta enpresa adjudikaziodunak ezin izango ditu jasanarazi kontratatutako aurrekontutik aparteko partida gisa.

6.3.- Prezioaren barruan honako hauek daude:
· Lana behar bezala egiteko behar diren baliabide teknikoak eta giza baliabideak. 
· Gidoigintza, itzulpengintza, ilustrazioa, maketazioa eta inprenta.

6.4.- Preziotik kanpo honako hau dago:
· Estilo grafikoa eta kanpainak orokorrean izango duen irudia ezartzea.



 

